Eelnõu: EÜ ning Taani ja Fääri saarte ühiskomitee otsus nr x/2006, millega muudetakse ühelt poolt Euroopa Ühenduse ning teiselt poolt Taani valitsuse ja Fääri saarte kohaliku valitsuse vahel sõlmitud kokkuleppe protokolli nr 1 lisa I ja II tabelit - Ühenduse ühise seisukoha eelnõu /* SEK/2006/0687 lõplik */





[pic] | EUROOPA ÜHENDUSTE KOMISJON | Brüssel 6.6.2006 SEK(2006) 687 lõplik Eelnõu: EÜ NING TAANI JA FÄÄRI SAARTE ÜHISKOMITEE OTSUS nr x/2006, millega muudetakse ühelt poolt Euroopa Ühenduse ning teiselt poolt Taani valitsuse ja Fääri saarte kohaliku valitsuse vahel sõlmitud kokkuleppe protokolli nr 1 lisa I ja II tabelit - Ühenduse ühise seisukoha eelnõu - (komisjoni esitatud) SELETUSKIRI Ühenduses vabasse ringlusse lubatud Fääri saartelt pärit teatavate kala- ja kalandustoodete suhtes kohaldatav tariifne kohtlemine ja meetmed määratakse kindlaks ühelt poolt Euroopa Ühenduse ning teiselt poolt Taani valitsuse ja Fääri saarte kohaliku valitsuse vahelise kokkuleppe protokollis nr 1.[1] Protokolli nr 1 kohaldamisel on ühendus andnud tariifseid soodustusi Fääri saartelt pärit krevettidest, garneelidest ja norra salehomaarist valmistatud toodetele või konservidele 3000tonnise tariifikvoodi kujul. Protokollis nr 1 ei ole siiski tariifseid soodustusi Fääri saartelt pärit külmutatud kilttursa impordile. Eespool nimetatud kokkuleppe artiklis 36 sätestatakse, et Fääri saarte taotlusel kaalub ühendus konkreetsete toodete turulepääsu parandamist. Fääri saared on taotlenud krevettide, garneelide ja norra salehomaari kvoodi suurendamist 3000 tonnilt 6000 tonnile. Samuti on Fääri saared taotlenud, et Fääri saartelt pärit külmutatud kilttursk lisatakse protokolli nr 1 I tabeli nende kalatoodete loetellu, mida võib importida ühendusse tollimaksuvabalt. Komisjon on arvamusel, et on mõistlik nõustuda mõlema taotlusega, pidades silmas kolmandatest riikidest, nagu Norra, Island ja Gröönimaa pärit samade toodete impordi suhtes kohaldatavat tariifset kohtlemist ja meetmeid ning seda, et selliste muutuste negatiivne mõju ühenduse turule on suhteliselt vähe tõenäoline. Sellest olenemata on komisjon arvamusel, et krevettide, garneelide ja norra salehomaaride puhul tuleks kvooti suurendada järkjärgult 1000tonnise koguse kaupa ja selle eelduseks oleks olemasoleva kvoodi piisavas ulatuses kasutamine. Kokkuleppe artikli 31 alusel loodi ühiskomitee, kes vastutab kokkuleppe ja selle rakendamise haldamise eest. Vastavalt kokkuleppe artikli 31 lõikele 1 võib ühiskomitee seega vastu võtta otsuse, millega muudetakse kokkuleppe protokolli nr 1 lisa. Eeltoodut silmas pidades peaks komisjon tegema nõukogule ettepaneku vastu võtta lisatud otsuse eelnõu ühenduse ühisseisukohana järgmisel ühiskomitee koosolekul. Eelnõu: EÜ NING TAANI JA FÄÄRI SAARTE ÜHISKOMITEE OTSUS nr x/2006, millega muudetakse ühelt poolt Euroopa Ühenduse ning teiselt poolt Taani valitsuse ja Fääri saarte kohaliku valitsuse vahel sõlmitud kokkuleppe protokolli nr 1 lisa I ja II tabelit ÜHISKOMITEE, võttes arvesse ühelt poolt Euroopa Ühenduse ning teiselt poolt Taani valitsuse ja Fääri saarte kohaliku valitsuse vahel sõlmitud kokkulepet[2] (edaspidi „kokkulepe“), eriti selle artikli 34 lõiget 1, ning arvestades järgmist: (1) Kokkuleppe protokolli nr 1 lisas täpsustatakse tollimaksud ja muud tingimused, mida tuleb kohaldada Fääri saartelt pärit ja sealt ühendusse imporditud teatavate kala- ja kalandustoodete suhtes. (2) Nimetatud lisaga on ühendus andnud tariifseid soodustusi Fääri saartelt pärit krevettidest, garneelidest ja norra salehomaarist valmistatud toodete või konservide impordile 3000tonnise aastase tariifikvoodi kujul. (3) Fääri saarte ametiasutused on taotlenud, et krevettidest, garneelidest ja norra salehomaarist valmistatud toodete ja konservide impordile antud tariifisoodustusi suurendataks 6000 tonnini. (4) On mõistlik lubada kvootide suurendamist järkjärgult sõltuvalt sellest, mil määral kvooti kasutatakse. (5) Vastavalt lisale ei ole ühendus andnud mingeid soodustusi Fääri saartelt pärit ja sealt imporditud külmutatud kilttursale. (6) Fääri saarte ametiasutused on taotlenud külmutatud kilttursa lisamist protokolli nr 1 lisa I tabeli nende kalandustoodete loetellu, mida võib importida ühendusse tollimaksuvabalt. (7) On mõistlik lisada külmutatud kilttursk nimetatud tabelisse, ON TEINUD JÄRGMISE OTSUSE: Artikkel 1 Kokkuleppe protokolli nr 1 lisa I tabelit muudetakse järgmiselt: “1605 | Tooted ja konservid vähkidest, limustest või muudest veeselgrootutest: | TK nr 4 (1) 4000 | 1605 20 | - garneelidest ja krevettidest: | 1605 20 10 | -- õhukindlas pakendis | 0 | -- muud: | 1605 20 91 | --- kontaktpakendis netomassiga kuni 2 kg | 0 | 1605 20 99 | --- muud | 0 | ex 1605 40 00 | - Norra homaarid (merevähid) (Nephrops norvegicus) | 0” | (1) 2007. aastal on aastane maht 4000 tonni. Alates 1. jaanuarist 2008 suurendatakse aastast mahtu 1000 tonni võrra kuni maksimaalselt 6000 tonnini, tingimusel et vähemalt 80% eelmise kvoodi kogumahust on ära kasutatud asjaomase aasta 31. detsembriks. Artikkel 2 Kokkuleppe protokolli nr 1 lisa I tabelisse lisatakse järgmine rida: ”0303 72 00 | kilttursk e piksa (Melanogrammus aeglefinus) | 0“ | Artikkel 3 Käesolev otsus jõustub selle vastuvõtmisele järgneva teise kuu esimesel päeval. Brüssel, Ühiskomitee nimel eesistuja FINANTSSELGITUS ETTEPANEKUTE KOHTA, MILLE MÕJU EELARVELE PIIRDUB AINULT TULUDE POOLEGA 1. ETTEPANEKU NIMETUS: EÜ ning Taani ja Fääri saarte ühiskomitee otsuse ettepanek, millega muudetakse ühelt poolt Euroopa Ühenduse ning teiselt poolt Taani valitsuse ja Fääri saarte kohaliku valitsuse vahel sõlmitud kokkuleppe protokolli nr 1 lisa I ja II tabelit . 2. EELARVEREAD: Peatükk ja artikkel: peatükk 12, artikkel 120 Asjaomaseks aastaks eelarves ette nähtud summa: 12 905 miljonit eurot 3. FINANTSMÕJU ( Ettepanekul ei ole finantsmõju. ( Ettepanekul puudub finantsmõju kuludele, küll aga on sellel järgmine mõju tuludele: (miljonites eurodes ühe kümnendkoha täpsusega) Eelarverida | Tulud[3] | 12-kuuline periood alates 1.1.2006 | [n aasta] | Artikkel… | Mõju omavahenditele | 0,2 | Olukord pärast meetme rakendamist | [n+1] | [n+2] | [n+3] | [n+4] | [n+5] | Artikkel… | 0,7 | 1,4 | 2,1 | 4. PETTUSEVASTASED MEETMED Komisjon kontrollib krevettide koguseid vastavalt kvoodi jaotuskorrale. 5. MUUD MÄRKUSED Krevettidele kohaldatav täielik tollimaksumäär on 20% ja külmutatud kilttursale 7,5%. Fääri saarte külmutatud kilttursa vähest importi ja praegust tollimaksumäära silmas pidades ei loeta täiendava soodustuse mõju ühenduse eelarvele oluliseks. Seepärast ei ole Fääri saartelt pärit nimetatud toote impordi tollitulu võimalikku saamatajäämist enam käsitletud. Kavandatav krevettide, garneelide ja norra salehomaaride kvoodi suurendamine võib siiski mõjutada eelarve tulude poolt, kui võetakse kasutusele täiendavad kogused. On arvutatud võimalik tulude vähenemine eeldusel, et kõnealuseid täiendavaid koguseid kasututatakse samal aastal, mil need eraldatakse, järgmiselt: - 2006 333 tonni - 2007 1000 tonni - 2008 2000 tonni - 2009 3000 tonni Saamata jäänud tulude arvutus põhineb Fääri saartelt ajavahemikul 2002–2004 imporditud krevettide ja garneelide (16052099) keskmisel väärtusel (4619 eurot tonni kohta), kuna nimetatud toode moodustab kaubavahetuses peamise osa kvoodist järjekorranumbri 090679 all. Niiviisi arvutatud andmeid on vähendatud 25%, et võtta arvesse liikmesriikide sissenõudmiskulusid. [1] EÜT L 53, 22.02.1997, lk 2. [2] EÜT L 53, 22.2.1997, lk 2. [3] Traditsiooniliste omavahendite (põllumajandussaaduste tollimaksud, suhkru- ja tollimaksud) korral peab märgitud olema netosumma, st brutosumma pärast 25% sissenõudmiskulude mahaarvamist.